Järgimaalimisega seoses on eriline osa täiskasvanu maalimisviisil. Nagu ta teeb korralikult igapäevaseid töidki, toimib ta samamoodi ka maalides. Lapsed vaatavad suure andumusega pealt kunstnikku, kes näiteks istub oma molberti taga tänaval või looduses ning  maalib. Sealt saavad nad ka endale impulsse maalimiseks. Kui täiskasvanu järgib eeskujulikult soovitusi raamatust Sissejuhatus vahakriitidega maalimisse täiskasvanutele, kui ta paigutab lehele kõigepealt õrnad värvilaigud ja värve tihendades tekivad üksikute esemete või asjade kujutised, siis ei jää lapse fantaasiale mitte ainult suur mänguruum, vaid seda ergutatakse elavalt ka protsesside kaudu. Ma pole iial kogenud, et täiskasvanu pinda kattev maalimisviis oleks seganud lapsi joont niimoodi kujundama,  nagu see nende vanusele vastab. Kuid need lapsed, kes vastavalt oma arengutasemele tahtsid pinda katvalt maalida, leidsid täiskasvanute maalimisviisis sobiva eeskuju.